રાજયના આદિજાતિ વિકાસ, વન, પ્રવાસન અને જિલ્લા પ્રભારી મંત્રી ગણપતસિંહ વસાવાએ જણાવ્યું હતું કે દાહોદ જિલ્લાના વિકાસની ખુટતી સુવિધાઓને પરિપૂર્ણ કરવા સરકાર સંકલ્પબધ્ધ છે. પ્રજા સુખી અને સમૃધ્ધ બને તે દિશાના પુરતા પ્રયાસો હાથ ધરાયા છે. જેમાં શિક્ષણ પર ખાસ ભાર મૂકવામાં આવ્યો છે. રોજીરોટીને કારણે થતા સ્થળાંતરથી આદિવાસી સમાજના બાળકોના શિક્ષણ પર પડેલી અસરને નાબૂદ કરવા સરકારે ઠોસ પગલાંભર્યા છે. જે માટે સમાજના પશુપાલકો, ખેડૂતો અને અન્યો માટે રોજગારી અર્થે યોજનાઓ અમલમાં મૂકી છે.